KRITERIJI VREDNOVANJA PREMA ISHODIMA DOMENA KURIKULA HRVATSKOGA JEZIKA

Tijekom nastavne godine provodi se vrednovanje za učenje, vrednovanje kao učenje i vrednovanje naučenoga, odnosno formativno i sumativno

vrednovanje. Cilj formativnog vrednovanja davanje je povratne informacije učeniku i roditelju o usvojenosti znanja i vještina kako bi se unaprijedilo i

planiralo buduće učenje. Cilj sumativnog vrednovanja je vrednovanje naučenoga, odnosno procjena razine usvojenosti znanja, vještina i vrijednosti u odnosu na kurikulumom definirane odgojno-obrazovne ishode, njihovu razradu i razine usvojenosti. Vrednovanje naučenoga provodi se tijekom cijele nastavne godine usmeno i pisano (pisane provjere znanja iz jezika, književnosti i medija, dvije školske zadaće, prezentacije, praktični rad i sl.).

|  |  |  |  |  |  |
| --- | --- | --- | --- | --- | --- |
| **5. RAZRED** | | | | | |
| **DOMENA A – JEZIK I KOMUNIKACIJA** | | | | | |
| **ISHOD** | **RAZINA USVOJENOSTI ISHODA** | | | | |
| **ODLIČAN** | **VRLO DOBAR** | DOBAR | **DOVOLJAN** | **NEDOVOLJAN** |
| **A.5.1.** - Učenik govori i razgovara u skladu s interesima, potrebama i iskustvom. | Učenik primjenjuje različite govorne  činove, opisuje prema jednostavnoj kompozicijskoj strukturi i pripovijeda kronološki te  prepoznaje različite  svrhe govorenja | Učenik primjenjuje različite govorne  činove, opisuje prema jednostavnoj kompozicijskoj strukturi i pripovijeda kronološki. | Učenik primjenjuje različite govorne činove i pripovijeda kronološki. | Učenik razgovara sa svrhom davanja i dobivanja informacija. Vrlo površno razumije pojam kompozicije te pripovijeda u skladu s tim. | Učenik ne razgovara ili ne ostvaruje svrhovit razgovor. |
| **A.5.2.** - Učenik sluša tekst, izdvaja ključne riječi i objašnjava značenje teksta. | Učenik sluša tekst, izdvaja ključne riječi, piše bilješke i objašnjava značenje teksta. | Učenik sluša tekst, izdvaja ključne riječi, piše bilješke i  prepričava slušani  tekst. | Učenik sluša tekst, izdvaja ključne riječi i piše bilješke. | Učenik sluša tekst i samo djelomično izdvaja ključne riječi prema unaprijed zadanim pitanjima. | Učenik sluša tekst no ne izdvaja ključne pojmove ni prema unaprijed zadanim pitanjima. |
| **A.5.3.** - Učenik čita  tekst, izdvaja ključne | Učenik čita tekst, izdvaja ključne riječi, piše bilješke i | Učenik čita tekst, izdvaja ključne riječi,  piše bilješke i | Učenik čita tekst, izdvaja ključne riječi i piše bilješke. | Učenik čita tekst i izdvaja ključne riječi | Učenik ne čita tekst ili čita tekst, no ne izdvaja ključne pojmove ni |

|  |  |  |  |  |  |
| --- | --- | --- | --- | --- | --- |
| riječi i objašnjava značenje teksta. | objašnjava značenje  teksta. | prepričava pročitani  tekst. |  | prema unaprijed zadanim pitanjima. | prema unaprijed zadanim pitanjima. |
| **A.5.4.** - Učenik piše tekstove trodijelne strukture u skladu s temom. | Učenik piše pripovjedne tekstove vidljive sadržajne smislenosti i strukturne povezanosti te stilske ujednačenosti. | Učenik piše pripovjedne tekstove vidljive sadržajne smislenosti i strukture. | Učenik piše pripovjedne tekstove trodijelne strukture ne postižući cjelovitost teksta i stilsku  ujednačenost. | Učenik piše pripovjedne tekstove bez vidljive strukture ne postižući cjelovitost teksta/ne povezujući rečenice / ne primjenjujući u cijelosti gramatička i pravopisna pravila. | Učenik ne piše  pripovjedne tekstove. |
| **A.5.5.** - Učenik oblikuje tekst i primjenjuje znanja o promjenjivim i nepromjenjivim riječima na oglednim i čestim primjerima. | Učenik razlikuje promjenjive i nepromjenjive vrste  riječi u službi sklapanja i preoblike rečenice te uočava različite oblike iste riječi u padežnoj paradigmi. | Učenik razlikuje promjenjive i nepromjenjive vrste  riječi u službi sklapanja i preoblike rečenice. | Učenik razlikuje vrste promjenjivih i  nepromjenjivih riječi na oglednim i čestim primjerima u oblikovanju teksta. | Učenik djelomično razlikuje  morfološke kategorije  roda, broja,  gramatičkoga lica i vremena u svrhu oblikovanja rečenice te djelomično razlikuje pojam promjenjivih i nepromjenjivih riječi te djelomično vrste riječi (u jednostavnijim primjerima). | Učenik ne razlikuje morfološke kategorije roda, broja,  gramatičkoga lica i  vremena. |
| **A.5.6.** - Učenik uočava jezičnu raznolikost hrvatskoga jezika u užem i širem okružju. | Učenik razlikuje službeni jezik, materinski jezik, drugi  jezik i jezik nacionalnih  manjina. | Učenik uočava razliku između standardnoga hrvatskog jezika i materinskoga jezika. | Učenik prepoznaje komunikacijske situacije koje zahtijevaju uporabu standardnoga jezika. | Učenik djelomično razlikuje vlastiti mjesni govor od standardnoga hrvatskog jezika. | Učenik ne razlikuje vlastiti mjesni govor od hrvatskoga standardnoga jezika. |
| **DOMENA B – KNJIŽEVNOST I STVARALAŠTVO** | | | | | |
| **ISHODI** | **RAZINA USVOJENOSTI ISHODA** | | | | |
| **ODLIČAN** | **VRLO DOBAR** | **DOBAR** | **DOVOLJAN** | **NEDOVOLJAN** |
| **B.5.1.** - Učenik obrazlaže doživljaj  književnoga teksta,  objašnjava uočene | Učenik obrazlaže  emocionalni doživljaj književnoga teksta povezujući ideje | Učenik izražava  emocionalni doživljaj književnoga teksta, zna odrediti temu. | Učenik izražava  emocionalni doživljaj i  razumijevanje  književnoga teksta. | Učenik izražava  neposredni doživljaj književnoga teksta pomoću pitanja i uz pomoć učitelja. | Učenik ne izražava doživljaj o slušanome ili čitanome književnome tekstu. |

|  |  |  |  |  |  |
| --- | --- | --- | --- | --- | --- |
| ideje povezujući tekst sa svijetom oko sebe. | književnoga teksta sa  svijetom oko sebe. | razumijevanje  književnoga teksta s  glavnim idejama. |  |  |  |
| **B.5.2.** - Učenik razlikuje temeljna žanrovska obilježja književnoga teksta. | Učenik razlikuje  temeljna žanrovska i jezično-stilska obilježja književnih tekstova na poznatim primjerima. | Učenik razlikuje  temeljna žanrovska obilježja na osnovi tematike, načina izlaganja i strukture teksta na poznatim  primjerima. | Učenik razlikuje  temeljna žanrovska obilježja na osnovi tematike i strukture teksta na poznatim primjerima. | Učenik razlikuje poetske, prozne i dramske tekstove (u jednostavnijim primjerima), prepoznaje lirske, epske i dramske tekstove na primjerima. | Učenik ne razlikuje poetske, prozne i dramske tekstove. |
| **DOMENA C – KULTURA I MEDIJI** | | | | | |
| **ISHODI** | **RAZINA USVOJENOSTI ISHODA** | | | | |
| **ODLIČAN** | **VRLO DOBAR** | **DOBAR** | **DOVOLJAN** | **NEDOVOLJAN** |
| **C.5.1.** - Učenik razlikuje tiskane medijske tekstove i izdvaja  tekstove/sadržaje koji promiču pozitivne vrijednosti. | Učenik uspoređuje različite tiskane medijske tekstove i  uporabu sadržajnih i grafičkih elemenata sa svrhom promicanja  pozitivnih vrijednosti. | Učenik izdvaja  sadržajne i grafičke elemente tiskanoga medijskoga teksta sa svrhom prenošenja poruke. | Učenik nabraja sadržajne i grafičke elemente tiskanoga medijskoga teksta i  prepoznaje pozitivne vrijednosti u medijskim  tekstovima. | Učenik razlikuje tiskane medijske tekstove koje susreće u školskoj knjižnici. | Učenik ne razlikuje tiskane medijske tekstove. |
| **C.5.2.** - Učenik opisuje značenje popularno-kulturnih tekstova u kontekstu svakodnevnoga života. | Učenik upoznaje pojam popularne kulture na tekstovima s kojima se svakodnevno susreće. | Učenik objašnjava značenje popularno-kulturnih tekstova uočavajući priču kao temeljni  element. | Učenik povezuje popularno-kulturne tekstove sa  svakodnevnim životom. | Učenik čita i komentira popularno-kulturne tekstove u kontekstu svakodnevnog života. | Učenik ne prepoznaje popularno-kulturne tekstove u kontekstu svakodnevnog života. |

|  |  |  |  |  |  |
| --- | --- | --- | --- | --- | --- |
| **6. RAZRED** | | | | | |
| **DOMENA A – JEZIK I KOMUNIKACIJA** | | | | | |
| **ISHODI** | **RAZINA USVOJENOSTI ISHODA** | | | | |
| **ODLIČAN** | **VRLO DOBAR** | **DOBAR** | **DOVOLJAN** | **NEDOVOLJAN** |
| **A.6.1.** - Učenik govori i razgovara o pročitanim i poslušanim tekstovima. | Učenik primjenjuje  obrasce vođenja razgovora s obzirom na vrstu i svrhu razgovora i izlaže na zadanu  temu. | Učenik primjenjuje  obrasce vođenja razgovora s obzirom na vrstu i svrhu razgovora i pripovijeda nižući  događaje. | Učenik primjenjuje  obrasce vođenja razgovora s obzirom na vrstu i svrhu razgovora i pripovijeda s različitih  točaka gledišta. | Učenik djelomično primjenjuje  obrasce vođenja razgovora s obzirom na sugovornika i  prepričava jednostavniji događaj. | Učenik ne primjenjuje obrasce vođenja razgovora s obzirom na sugovornika i ne  prepričava događaj. |
| **A.6.2.** - Učenik sluša  tekst, sažima podatke u bilješke i objašnjava značenje teksta. | Učenik objašnjava značenje teksta na temelju bilježaka. | Učenik prepričava slušani tekst i sažima podatke u bilješke. | Učenik prepričava slušani tekst. | Učenik odgovara na pitanja o pročitanom tekstu. | Učenik ne odgovara na pitanja o pročitanom tekstu. |
| **A.6.3.** - Učenik čita tekst, uspoređuje podatke prema važnosti i objašnjava  značenje teksta. | Učenik prepričava  pročitani tekst i sažima podatke u bilješke i objašnjava značenje teksta. | Učenik prepričava pročitani tekst te izdvaja ključne pojmove. | Učenik sažeto  prepričava pročitani  tekst. | Učenik odgovara na pitanja o pročitanom tekstu. | Učenik ne odgovara na pitanja o pročitanom tekstu. |
| **A.6.4.** - Učenik piše pripovjedne i opisne tekstove prema planu pisanja. | Učenik piše pripovjedni tekst s različitih  gledišta i opisuje razvijajući tekst na temelju asocijacija. | Učenik piše pripovjedni tekst s različitih  gledišta i razlikuje subjektivno i objektivno opisivanje. | Učenik piše pripovjedne i opisne tekstove razrađujući dijelove plana u manje cjeline. | Učenik piše pripovjedni tekst bez vidljive strukture. Opisuje prema zadanim smjernicama. | Učenik ne piše tekst vidljive strukture i ne opisuje ni prema unaprijed zadanom redoslijedu opisivanja. |
| **A.6.5.** - Učenik oblikuje tekst i primjenjuje jezična znanja o  promjenjivim vrstama | Učenik oblikuje  rečenice i objašnjava  svrhu uporabe  određenoga glagolskog | Učenik oblikuje  rečenice koristeći se različitim vremenima, određuje rod, broj. Imenuje vrijeme te ga koristi pravilno. | Učenik upotrebljava u govoru i pismu zamjenice, brojeve i  glagolske oblike. | Učenik djelomično razlikuje  morfološke kategorije:  rod, broj te vrijeme. | Učenik ne razlikuje morfološke kategorije: rod, broj, gramatičko |

|  |  |  |  |  |  |
| --- | --- | --- | --- | --- | --- |
| riječi na oglednim i  čestim primjerima. | oblika, zamjenice i broja. | Pravilno koristi zamjenice i brojeve |  | lice, vrijeme, glagolski vid. | lice, vrijeme, glagolski vid. |
| **A.6.6.** - Učenik uočava jezičnu raznolikost hrvatskoga jezika kroz hrvatsku povijest. | Učenik prepoznaje hrvatska narječja i govore navodeći  primjere i objašnjava važnost spomenika hrvatske pismenosti. | Učenik uočava različite govore u istom narječju i razvrstava spomenike hrvatske pismenosti prema jeziku i pismu. | Učenik upoznaje se sa spomenicima hrvatske srednjovjekovne pismenosti i Prvotiskom. | Učenik imenuje hrvatska narječja i govore. Razumije pojam standardnog jezika te gdje ga i kada treba koristiti. Prepoznaje pojam trojezičnosti i tropismnenosti te Bašćanske ploče. | Učenik ne imenuje hrvatska narječja i govore te ne zna za Bašćansku poču. |
| **DOMENA B – KNJIŽEVNOST I KOMUNIKACIJA** | | | | | |
| **ISHODI** | **RAZINA USVOJENOSTI ISHODA** | | | | |
| **ODLIČAN** | **VRLO DOBAR** | **DOBAR** | **DOVOLJAN** | **NEDOVOLJAN** |
| **B.6.1.** - Učenik obrazlaže vlastite stavove u vezi s  pročitanim tekstom. | Učenik obrazlaže vlastite predodžbe, iskustva i stavove te ih  uspoređuje s onima u književnome tekstu. | Učenik obrazlaže vlastite predodžbe, iskustva i stavove te  iskustva izrečena u književnome tekstu. | Učenik opisuje vlastite predodžbe i iskustva te iskustva izrečena u  književnome tekstu. | Učenik opisuje vlastite reakcije potaknut  književnim tekstom. | Učenik ne opisuje vlastite reakcije na književni tekst. |
| **B.6.2.** - Učenik  obrazlaže značenje  književnoga teksta na temelju vlastitoga čitateljskog iskustva i  znanja o književnosti. | Učenik obrazlaže značenje književnoga teksta na temelju  književnoteorijskoga znanja. Tekst kod učenika pobuđuje određeno emocionalno stanje. | Učenik obrazlaže značenje književnoga teksta primjenjujući književnoteorijsko znanje. | Učenik razlikuje na primjerima obilježja proznih, lirskih i dramskih tekstova. | Učenik djelomično uočava sastavnice književnoga teksta. | Učenik ne uočava sastavnice književnoga teksta. |
| **DOMENA C – KULTURA I MEDIJI** | | | | | |
| **ISHODI** | **RAZINA USVOJENOSTI ISHODA** | | | | |
| **ODLIČAN** | **VRLO DOBAR** | **DOBAR** | **DOVOLJAN** | **NEDOVOLJAN** |
| **C.6.1.** - Učenik uspoređuje različito predstavljanje istih | Učenik objašnjava uporabu postupaka i tehnika u medijskome | Učenik objašnjava uporabu postupaka i tehnika u medijskome  tekstu i različito | Učenik pronalazi primjere istoga medijskog sadržaja u  različitim medijima i | Učenik pronalazi primjere medijskoga sadržaja u  različitim medijima. | Učenik ne uočava iste  medijske sadržaje u različitim medijima. |

|  |  |  |  |  |  |
| --- | --- | --- | --- | --- | --- |
| medijskih sadržaja i njihov utjecaj na razvoj mišljenja i stavova. | tekstu te na primjerima objašnjava kako se njima prenosi poruka. | predstavljanje istih medijskih sadržaja sa svrhom utjecaja na  razvoj mišljenja i  stavova. | uočava različito  predstavljanje sadržaja. |  |  |
| **C.6.2.** - Učenik objašnjava značenje popularno-kulturnih tekstova s obzirom na interese i prethodno iskustvo. | Učenik objašnjava značenje popularnokulturnih tekstova uočavajući različita uvjerenja i postavlja se kao  aktivan primatelj. | Učenik objašnjava značenje popularno-kulturnih  tekstova dovodeći ih u vezu s vlastitim iskustvom. | Učenik prepoznaje popularno-kulturne tekstove kao dio  trenutačne društvene  stvarnosti. | Učenik djelomično povezuje popularno-kulturne tekstove s vlastitim interesima, no ne objašnjava njihov utjecaj na vlastito iskustvo. | Učenik ne povezuje popularno-kulturne tekstove s vlastitim interesima. |
| **C.6.3.** - Učenik posjećuje kulturne događaje u fizičkome i virtualnome okružju. | Učenik objašnjava uporabu postupaka i tehnika u medijskome tekstu te na primjerima objašnjava kako se njima prenosi poruka. | Učenik objašnjava uporabu postupaka i tehnika u medijskome tekstu i različito predstavljanje istih medijskih  sadržaja sa svrhom  utjecaja na razvoj  mišljenja i stavova. | Učenik pronalazi primjere istoga medijskog sadržaja u različitim medijima i uočava različito predstavljanje  sadržaja. | Učenik prepoznaje pokoji primjer medijskog tekst o zadanoj temi.. | Učenik ne uočava iste medijske sadržaje u  različitim medijima. |

|  |  |  |  |  |  |
| --- | --- | --- | --- | --- | --- |
| **7. RAZRED** | | | | | |
| **DOMENA A – JEZIK I KOMUNIKACIJA** | | | | | |
| **ISHODI** | **RAZINA USVOJENOSTI ISHODA** | | | | |
| ODLIČAN | VRLO DOBAR | DOBAR | DOVOLJAN | NEDOVOLJAN |
| **A.7.1.** - Učenik govori prema planu i razgovara primjenjujući vještine razgovora u skupini. | Učenik govori objektivne pripovjedne tekstove prema planu i primjenjuje vještine grupnoga razgovora s izraženim stavom. | Učenik govori objektivne pripovjedne tekstove prema planu i primjenjuje vještine grupnoga razgovora: raspravljanje,  nagovaranje. | Učenik sudjeluje u spontanoj i planiranoj raspravi primjenjujući obilježja razgovora u skupini. | Učenik govori pripovjedne tekstove bez vidljive strukture i sudjeluje u spontanoj raspravi kad mu je tema poznata te uz pomoć učitelja. | Učenik govori pripovjedne tekstove bez vidljive strukture te ne sudjeluje u spontanoj raspravi. |
| **A.7.2.** - Učenik sluša tekst, izvodi zaključke i tumači značenje teksta. | Učenik sluša tekst, izvodi zaključke o slušanome tekstu i tumači značenje slušanoga teksta. | Učenik sluša tekst, izvodi zaključke o slušanome tekstu. | Učenik sluša tekst i sažima bitne podatke u različite vrste bilježaka. | Učenik sluša tekst i djelomično prepoznaje bitne podatke u slušanome tekstu. | Učenik sluša tekst no ne prepoznaje bitne podatke u slušanome tekstu. |
| **A.7.3.** - Učenik čita tekst, izvodi zaključke i tumači značenje teksta. | Učenik čita tekst, interpretira podatke i tumači značenje  pročitanoga teksta  potkrepljujući ga  dokazima. | Učenik čita tekst,  organizira podatke u  različite vrste bilježaka i objašnjava značenje pročitanoga teksta. | Učenik čita tekst i sažima bitne podatke u različite vrste bilježaka. | Učenik čita tekst i djelomično izdvaja bitne podatke u jednostavne bilješke. | Učenik čita tekst no ne izdvaja bitne podatke u jednostavne bilješke. |
| **A.7.4.** - Učenik piše objektivne pripovjedne tekstove u skladu s temom i prema planu. | Učenik piše objektivne pripovjedne tekstove i dorađuje ih uporabom podataka iz različitih  izvora. | Učenik piše objektivne pripovjedne tekstove prema planu i poštuje načela s obzirom na vrstu teksta. | Učenik piše objektivne pripovjedne tekstove odgovarajući na pet temeljnih pitanja. | Učenik piše jednostavniji objektivni pripovjedni tekst djelomično zapažajući tijek događaja te kompoziciju istog. | Učenik ne piše objektivni pripovjedni tekst. |

|  |  |  |  |  |  |
| --- | --- | --- | --- | --- | --- |
| **A.7.5.** - Učenik oblikuje tekst i primjenjuje znanja o sintaktičkom ustrojstvu rečenice na oglednim i čestim  primjerima. | Učenik objašnjava gramatičko i komunikacijsko  ustrojstvo rečenice sa  svrhom oblikovanja  teksta. | Učenik objašnjava  gramatičko ustrojstvo rečenice sa svrhom oblikovanja teksta. | Učenik opisuje sintaktičko ustrojstvo rečenice na čestim i oglednim primjerima. | Učenik razlikuje promjenjive riječi s  obzirom na njihovu  vrstu i službu u rečenici u jednostavnijim primjerima. | Učenik ne razlikuje vrste riječi ni njihovu službu u rečenici. |
| **A.7.6.** - Učenik imenuje tekstove i događaje važne za razvoj hrvatskoga jezika kroz hrvatsku povijest. | Učenici imenuje iobjašnjava utjecaj važnih događaja i tekstova na razvoj hrvatskoga jezika ističući njihovu važnost  za nacionalni identitet. | Učenik imenuje i objašnjava utjecaj važnih događaja i tekstova na razvoj hrvatskoga jezika. | Učenik imenuje događaje i tekstove važne za razvoj hrvatskoga jezika. | Učenik uočava  kronološki tijek nastanka različitih tekstova važnih za razvoj hrvatskoga  jezika. | Učenik ne uočava kronološki tijek nastanka različitih tekstova važnih za razvoj hrvatskoga  jezika. |
| **DOMENA B – KNJIŽEVNOST I KOMUNIKACIJA** | | | | | |
| **ISHODI** | **RAZINA USVOJENOSTI ISHODA** | | | | |
| **ODLIČAN** | **VRLO DOBAR** | **DOBAR** | **DOVOLJAN** | **NEDOVOLJAN** |
| **B.7.1.** - Učenik  vrednuje književni  tekst tumačeći utjecaj književnoga teksta na oblikovanje stavova i vrijednosti. | Učenik vrednuje književni tekst uočavajući njegov  utjecaj na oblikovanje stavova i vrijednosti. | Učenik procjenjuje na koji način i u kojoj mjeri književni tekst utječe na oblikovanje mišljenja o svijetu. | Učenik objašnjava utjecaj književnih tekstova na promjenu postojećih predodžbi o svijetu. | Učenik uspoređuje  prikaz svijeta u  književnome tekstu s vlastitim znanjem o svijetu. | Učenik ne povezuje svijet u književnome tekstu s vlastitim znanjem o svijetu. |
| **HJ B.7.2.** - Učenik tumači književni tekst na temelju  čitateljskoga iskustva i usporedbe s drugim tekstovima  primjenjujući  znanja o književnosti. | Učenik tumači značenje književnoga teksta  primjenjujući  književnoteorijska  znanja. | Učenik obrazlaže značenje književnoga teksta uspoređujući ga s drugim tekstovima. | Učenik obrazlaže značenje književnoga teksta s obzirom na vlastito čitateljsko iskustvo i žanrovska obilježja. | Učenik djelomično objašnjava značenje književnoga teksta s obzirom na vlastito čitateljsko iskustvo. | Učenik ne objašnjava značenje književnoga teksta. |
| **DOMENA C – KULTURA I MEDIJI** | | | | | |

|  |  |  |  |  |  |
| --- | --- | --- | --- | --- | --- |
| **ISHODI** | **RAZINA USVOJENOSTI ISHODA** | | | | |
| **ODLIČAN** | **VRLO DOBAR** | **DOBAR** | **DOVOLJAN** | **NEDOVOLJAN** |
| **C.7.1.** - Učenik obrazlaže pozitivan i negativan utjecaj  različitih medijskih tekstova na razvoj stavova i vrijednosti. | Učenik objašnjava utjecaj medijskih tekstova na oblikovanje stavova i vrijednosti i postavlja se kao aktivan primatelj  medijskih poruka. | Učenik dovodi u vezu utjecaj medijskih tekstova s oblikovanjem stavova. | Učenik uspoređuje  različite reakcije na isti medijski tekst i uočava pozitivne i negativne utjecaje medijskih tekstova. | Učenik izražava reakciju na medijski tekst i prepoznaje utjecaje medijskih sadržaja. | Učenik ne izražava reakciju na medijski tekst te ne prepoznaje pozitivne utjecaje medijskih tekstova |
| **C.7.2.** - Učenik  obrazlaže značenje popularno-kulturnih tekstova s obzirom na društveni i ekonomski kontekst. | Učenik uočava razliku između popularne i visoke kulture na poznatim primjerima. | Učenik obrazlaže značenje popularno-kulturnih tekstova izražavajući vlastiti stav o predrasudama i  stereotipima. | Učenik povezuje popularno-kulturne  tekstove s društvenim i ekonomskim okružjem. | Učenik djelomično uočava vezu popularno- kulturnih tekstova i društvene stvarnosti. | Učenik ne uočava vezu  popularno-kulturnih tekstova i društvene stvarnosti. |

|  |  |  |  |  |  |
| --- | --- | --- | --- | --- | --- |
| **8. RAZRED** | | | | | |
| **DOMENA A – JEZIK I KOMUNIKACIJA** | | | | | |
| **ISHODI** | **RAZINA USVOJENOSTI ISHODA** | | | | |
| **ODLIČAN** | **VRLO DOBAR** | **DOBAR** | **DOVOLJAN** | **NEDOVOLJAN** |
| **A.8.1.** - Učenik govori i razgovara u skladu sa svrhom govorenja i sudjeluje u planiranoj raspravi. | Učenik govori s uvjerenjem tekstove različitih sadržaja i raspravlja argumentirano  izražavajući vlastite  stavove. | Učenik govori tekstove različitih sadržaja i sudjeluje u raspravi  izražavajući vlastito mišljenje. | Učenik izlaže na temu jasno i sustavno te sudjeluje u spontanoj i planiranoj raspravi. | Učenik aktivno sudjeluje u raspravi u skladu sa svojim sposobnostima. | Učenik ne govori pripremljeni tekst i ne sudjeluje u pripremljenoj raspravi. Ne razumije sadržaj teksta. |
| **A.8.2.** - Učenik sluša tekst, prosuđuje značenje teksta i i povezuje ga sa  stečenim znanjem i  iskustvom. | Učenik prosuđuje poslušani tekst i proširuje značenje teksta na temelju stečenoga znanja i iskustva iznoseći  konkretne primjere. | Učenik sluša tekst i procjenjuje podatke na temelju stečenoga znanja i iskustva. | Učenik sluša tekst i sintetizira sadržaj poslušanoga teksta. | Učenik sluša tekst i objašnjava značenje teksta na temelju stečenoga znanja i u skladu sa svojim iskustvom. | Učenik sluša tekst, no ne objašnjava značenje teksta. |
| **A.8.3.** - Učenik čita tekst, prosuđuje značenje teksta i povezuje ga s prethodnim znanjem i  iskustvom. | Učenik prosuđuje pročitani tekst i  proširuje značenje čitanjem novih tekstova. | Učenik čita tekst i objašnjava značenje teksta procjenjujući pouzdanost i točnost podataka. | Učenik čita tekst i sintetizira sadržaj pročitanoga teksta stvarajući vizualne prikaze i grafičke  organizatore. | Učenik čita tekst i objašnjava značenje teksta na temelju prethodnoga znanja i iskustva. Djelomično razumije značenje. | Učenik sluša tekst no ne objašnjava značenje teksta. |
| **A.8.4.** - Učenik piše  raspravljačke tekstove u skladu s temom i prema planu. | Učenik piše različite vrste tekstova u skladu s temom i prema planu u kojima dolaze do  izražaja: svjesnost, | Učenik piše različite vrste tekstova u zadanim veličinama i odgovarajućega  stilskog izraza. | Učenik piše  raspravljački tekst izražavajući vlastiti stav. | Učenik rješava jednostavnije zadatke djelomično poštujući zadane smjernice. | Učenik ne piše  raspravljački tekst ili tekst koji piše nije u skladu s temom. |

|  |  |  |  |  |  |
| --- | --- | --- | --- | --- | --- |
|  | proces razlaganja  zamisli i prepoznatljiv stilski izraz. |  |  |  |  |
| **A.8.5.** - Učenik oblikuje tekst i primjenjuje znanja o rečenicama po sastavu na oglednim i čestim primjerima. | Učenik povezuje i niže surečenice u  nezavisnosložene rečenice i  uvrštavanjem sklapa zavisnosložene  rečenice. | Učenik povezuje  surečenice u  nezavisnosložene rečenice i  uvrštavanjem sklapa  priložne zavisnosložene  rečenice. | Učenik razlikuje jednostavne od složenih rečenica na  temelju gramatičkoga ustrojstva. | Učenik prepoznaje  rečenice po sastavu na oglednim i čestim primjerima. | Učenik ne prepoznaje rečenice po sastavu. |
| **A.8.6.** - Učenik uspoređuje različite  odnose među riječima te objašnjava njihovo značenje u različitim  kontekstima. | Učenik objašnjava značenje i ulogu riječi na temelju konteksta i stilskih obilježja te rabi različite jezične  savjetnike. | Učenik odabire odgovarajuće riječi s obzirom na isti kontekst, zamjenjuje strane riječi hrvatskim  riječima. | Učenik objašnjava značenje riječi s obzirom na kontekst. | Učenik razlikuje značenje riječi sa svrhom stvaranja teksta. | Učenik ne razlikuje  značenje riječi. |
| **DOMENA B – KNJIŽEVNOST I KOMUNIKACIJA** | | | | | |
| **ISHODI** | **RAZINA USVOJENOSTI ISHODA** | | | | |
| **ODLIČAN** | **VRLO DOBAR** | **DOBAR** | **DOVOLJAN** | **NEDOVOLJAN** |
| **B.8.1.** - Učenik obrazlaže odnos  proživljenoga iskustva i iskustva stečenoga čitanjem književnih tekstova. | Učenik stvara cjelovitu sliku o književnom tekstu na temelju usporedbe s drugim  književnim tekstovima i čitateljskim iskustvom. | Učenik izražava cjelovit doživljaj književnoga teksta s obzirom na čitateljsko iskustvo. | Učenik stavlja u odnos proživljeno iskustvo i iskustvo stečeno čitanjem književnih  tekstova navodeći  konkretne primjere. | Učenik objašnjava  proživljeno iskustvo i iskustvo stečeno čitanjem književnih tekstova. | Učenik ne objašnjava proživljeno iskustvo ni iskustvo stečeno čitanjem književnih tekstova. |
| **B.8.2.** - Učenik interpretira književni tekst na temelju vlastitoga čitateljskog iskustva i znanja o  književnosti. | Učenik interpretira  književni tekst primjenjujući  književnoteorijska znanja i čitateljsko  iskustvo. | Učenik interpretira  književni tekst prema smjernicama dovodeći ga u vezu s drugim tekstovima, osobnim i | Učenik interpretira  književni tekst prema unaprijed zadanim smjernicama dovodi ga u vezu s osobnim  kontekstom. | Učenik tumači tekst na osnovu svog iskustva. | Učenik ne objašnjava obilježja poetskog, proznog i dramskog teksta na poznatome primjeru. |

|  |  |  |  |  |  |
| --- | --- | --- | --- | --- | --- |
|  |  | društvenim  kontekstom. |  |  |  |
| **DOMENA C – KULTURA I MEDIJI** | | | | | |
| **ISHODI** | **RAZINA USVOJENOSTI ISHODA** | | | | |
| **ODLIČAN** | **VRLO DOBAR** | **DOBAR** | **DOVOLJAN** | **NEDOVOLJAN** |
| **C.8.1.** - Učenik  prosuđuje utjecaj medijskih tekstova radi komercijalizacije. | Učenik prosuđuje utjecaj medijskih tekstova sa svrhom komercijalizacije i oblikovanja stavova i postavlja se kao aktivan primatelj  medijskih poruka. | Učenik objašnjava pojam i svrhu komercijalizacije u medijskim tekstovima. | Učenik uočava razliku između slike stvarnosti koju nude mediji i uspoređuje ju s vlastitim viđenjem stvarnosti. | Učenik uočava utjecaj medijskih tekstova na svoje stavove. | Učenik uspoređuje više tekstova istog sadržaja no ne uočava razlike u predstavljanju istoga sadržaja. |
| **C.8.2.** - Učenik  prosuđuje popularnokulturne tekstove s obzirom na književni kontekst i kontekst ostalih  umjetnosti. | Učenik prosuđuje popularno-kulturne tekstove i dovodi ih u vezu s različitim kontekstima. | Učenik uspoređuje popularno-kulturne tekstove s njemu poznatim književnim tekstovima. | Učenik objašnjava popularno-kulturne tekstove u kontekstu vlastitoga društvenog okružja. | Učenik uočava vezu popularno-kulturnih tekstova i društveno- ekonomskog okružja u primjerima iz svakodnevnog života. | Učenik ne uočava vezu  popularno-kulturnih tekstova i društveno- ekonomskog okružja. |

JEZIK I KOMUNIKACIJA

1. SUMATIVNO VREDNOVANJE

a) Diktat: 2 – 4

5. i 6. r. – usmeni diktat, pisani diktat

7. r. – usmeni diktat, pisani diktat

8. r. – usmeni diktat, pisani diktat, diktat s obrazloženjem

IOPP – skraćeni diktat, prilagođeni diktat, pisani diktat, sniženi kriteriji vrednovanja, prilagođen grafički oblik

- posebno razrađeni kriteriji vrednovanja

b) pisane provjere znanja iz jezika – 5 – 9 provjera

- ZAVRŠNA PROVJERA ZNANJA IZ JEZIKA

IOPP – prilagođene provjere znanja, smanjen broj zadataka, sniženi kriteriji vrednovanja, pojednostavljena uputa, prilagođen grafički oblik provjere (povećana slova, prored)

c) usmene provjere znanja iz jezika – 4 – 6 provjera (pri analizi d.z., na satovima vj. i usustavljivanja)

d) ispravljanje negativne ocjene

- usmena provjera, ponovljeno pisanje provjere (po potrebi)

IOPP – prilagoditi potrebama i mogućnostima svakog učenika

e) ispravljanje pozitivne ocjene – usmena provjera znanja, bez zadavanja vježbi

* Za diktate koji se ocjenjuju važno je odrediti koliko će riječi sadržavati:

5. razred - optimalan broj riječi u diktatu 90 – 100

6. razred – optimalan broj riječi u diktatu 110 – 120

7. razred – optimalan broj riječi u diktatu 130 - 140

8. razred – optimalan broj riječi 150 - 160

* Tekst odabran kao diktat treba biti zasićen raznolikim ortografskim i gramatičkim primjerima koje su učenici do tada uvježbali na satovima jezika, ali za svako pravilo ne smije biti više od **dva** do **četiri** primjera.
* Sintaktička složenost diktata mora biti usklađena sa stupnjem pravopisne pismenosti te će rasti od petog prema osmom razredu.

Vrednovanje domaće zadaće – formativno se bilježi u imenik, te se svaka peta zadaća vrednuje formativno, u bilježnicu se roditeljima šalje na uvid informacija – učenici su upoznati s kritierijima